नर्सेज ने सौंपा ज्ञापन, जॉब चार्ट के मुताबिक ड्यूटी निर्धारित करने की मांग
एसकेअस्पताल में गुरुवार को नर्सेज ने मीटिंग की। अस्पताल में नर्सेज ड्यूटी में बरती जा रही भेदभाव की नीति का विरोध जताया। पीएमओ को ज्ञापन सौंपकर जॉब चार्ट के मुताबिक नर्सिंगकर्मियों की ड्यूटी निर्धारित करने की मांग की।
राजस्थान राज्य नर्सेज एसोसिएशन के जिलाध्यक्ष रामनिरंजन चौधरी ने बताया कि एसके अस्पताल में नर्सिंगकर्मियों की ड्यूटी जॉब चार्ट के मुताबिक नहीं लगी है। अस्पताल प्रबंधन ने चहेते नर्सिंगकर्मियों को खांचाें में खपा रखा है। जिसके चलते उन्हें मरीजों की सेवा में नहीं लगना पड़ता। जिलाध्यक्ष ने बताया कि एसके अस्पताल में पर्याप्त स्टाफ उपलब्ध है। उन्होंने जल्द समस्या समाधान की मांग की। ज्ञापन के दौरान भगवानाराम राड़, रघुराजसिंह, श्यामलाल बिजारणिया, अशोक जांगिड़ सहित कई नर्सिंगकर्मी उपस्थित थे।
hin_Deva hin_Deva hin_Deva